cyanic-selkie/wikianc huggingface dataset:
Աբել Ռուիս
Բարսելոնա
Ռուիսը միացել է Բարսելոնայի ակադեմիային 2012 թվականին Վալենսիայից ։ 2016 թվականի նոյեմբերի 21-ին նա երկարաձգեց իր պայմանագիրը ակումբի հետ ։ Բարսելոնա B-ի կազմում իր դեբյուտը նշեց 2017 թվականի ապրիլի 9-ին՝ Բադալոնայի դեմ խաղում ։ Սեգունդա Դիվիզիոնում իր առաջին հանդիպումը անցկացրեց 2017 թվականի օգոստոսի 28-ին՝ Տեներիֆեի դեմ խաղում ։ Բարսելոնա B-ի կազմում իր առաջին գոլը խփեց սեպտեմբերի 1-ին՝ Գրանադայի դեմ խաղում ։
Բարսելոնայի առաջին թիմի կազմում Ռուիսը իր դեբյուտը նշեց 2018 թվականի մարտի 7-ին՝ Կատալոնիայի սուպերգավաթի Էսպանյոլի դեմ խաղում ՝ այս հանդիպման հետխաղյա 11-մետրանոցների հարվածաշարում իրացնելով իր 11-մետրանոցը ։
Միջազգային կարիերա
Իսպանիայի մինչև 17 տարեկանների հավաքականի կազմում Ռուիսը իր դեբյուտը նշել է 2015 թվականի հոկտեմբերի 25-ին՝ Անդորայի դեմ խաղում ։ 2016 թվականին նա Մ17 հավաքականի կազմում մասնակցեց Եվրոպայի առաջնությանը՝ օգնելով իր թիմին զբաղեցնել 2-րդ հորիզոնականը և դառնալ առաջնության 2-րդ լավագույն ռմբարկուն՝ խփած 4 գոլերով ։ Նա ստացավ արծաթե խաղակոշիկը և ընդգրկվեց առաջնության խորհրդանշական հավաքականում։ 2017 թվականի Եվրոպայի առաջնությանը Ռուիսը մասնակցեց որպես Մ17 հավաքականի ավագ ՝ դառնալով 3-րդ լավագույն ռմբարկուն ՝ խփած 4 գոլերով և օգնելով իր թիմին հաղթել գավաթը ։ Ռուիսը մասնակցեց նաև 2017 թվականի աշխարհի Մ17 առաջնությանը ՝ դառնալով 4 գոլի հեղինակ և օգնելով իր թիմին զբաղեցնել 2-րդ տեղը առաջնությունում ։
Ակումբային վիճակագրություն
2018 թվականի մայիսի 9-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Իսպանացի ֆուտբոլիստներ Կատեգորիա:Բարսելոնայի ֆուտբոլիստներ Կատեգորիա:Լա Լիգայի ֆուտբոլիստներ
Ալան Ռամսեյ (նկարիչ)
Ալան Ռամսեյ (Allan Ramsay, ), շոտլանդացի նշանավոր նկարիչ, դիմանկարի վարպետ։
Արտաքին հղումներ
Կատեգորիա:Շոտլանդացի նկարիչներ Կատեգորիա:Նկարիչներ այբբենական կարգով
Նաբուգոդոնոսոր I
Նաբուգոդոնոսեր I (Набу-кудурри-уцур I, (Nabû-kudurrī-usur I) - Բաբելոնի արքա, կառավարել է մոտավորապես մ.թ.ա. 1125-1103 թթ.-ին։
Նինուրտա-նադին-շումի որդին։ Նրա կառավարման ընթացքում սկսվեց նոր և չնայած կարճ վերելքը Բաբելոնի։
Կառավարումը
Պատերազմ Ասորեստանի հետ
Երբ Նաբուգոդոնոսորը սկսեց կառավարել, նրա համար հեշ ժամանակներ չէին։ Իր իշխանության 4-րդ տարին (մ. թ. ա. 1121 թ.) նա ուղևորվեց դեպի Ասորեսատնի սահման և հարձակվեց Цанк ամրոցի վրա։ Սակայն Ասորեստանի արքա Աշուր-րեշ-իշի I ոչ միայն ետ շպրտեց բաբելոնացիների հարձակումը, այլև պարտության մատնեց նրանց։
Պատերազմ Էլամի հետ
Մոտավորապես մ.թ.ա. 1120 թ.-ին Էլամի գահին բազմեց Խուտելետուշ-Ինշուշինակ։ Մ.թ.ա. 1115 թ.-ին Նաբուգոդոնոսորը արշավ սկսեց էլամների դեմ, բայց այս արշավը ավարտվեց անհաջող իր համար։ Մ.թ.ա. 1115 թ.-ին նա կրկին արշավեց Էլամ, և տարավ վճռական հաղթանակ նրանց դեմ ճակատամարտում կից Շոշին։ Երեվում է այդ պատերազմում մահացել է նաև Էլամի արքան՝ Խուտելետուշ-Ինշուշինակը։
Նաբուգոդոնոսորի հաղթանակը պայմանավորված էր նաև նրանով, որ նրա կողմն էին անցել նաև Ռիտի-մարդուկ, (կասիտերեն Լակտի-Շիխու) քասիթների տոհմից Բիտ-Կարզիյաբկու և երկու շատ ազդեցիկ քուրմեր, որոնք հափշտակել էին Րիա Աստվածուհու արձանը։ Հետո Նաբուգոդոնոսորը նվաճեց Շոշին և այնպիսի հարված հասցրեց Էլամին, որ 3 դարվա (սկսած մ.թ.ա. 821 թ.) ընթացքում ոչ մի աղբյուրում չի հիշատակվում։ Էլամից հեռանալուց հետո, Էլամի գահին է բարձրանում Շիլխանա-խամրու-լագամար՝ կամ տղան, կամ եղբայրը Խուտելետուշ-Ինշուշինակի, որի մասին ոչինչ հայտնի չէ, բացի այն փաստից որ նա բազմել է գահին։
Արքայի այլ արշավանքները
Նաբուգոդոնոսորը ոչ միայն ավերեց Էլամին, այլ նաև սիրում էր պարծենալ իր արձանագրությունում, որ նա եղել է «լուլուբիների հզոր երկրի նվաճողը», «նվաճել է Ամուրու երկիրը (Սիրիայում) և ջախջախել է քասիթներին»։ Նաև հաջող մենամարտել է արամեացիների հետ, որոնք սկսել էին նրխուժել Բաբելոն հյուսիս-արևմուտքից։
Երկրի դրությունը
Այնուամենայնիվ երկրի ներսում արքայի դրությունը մնում էր ոչ կայուն։ Նաբուգոդոնոսորը, ինչպես նախորդ արքաները, շարունակում էր հենարան փնտրել քուրմերի, քաղաքների, հայտնի և ազդեցիկ ընտանիքների, առանձին ազդեցիկ անձանց մեջ։ Դրանով է բացատրվում մինչև մեզ հասած արտոնյալ անձեռնմխելի հրովարտակները։ Այսպես Էլամի վրա արշավից հետո, արքային դիմել է խնդրանքով Րիտի-Մարդուկ, տերը Բիտ-Կարզիյաբկու, ով անցել էր Նաբուգոդոնոսորի կողմը, և նկատված արքայի կողմից, կռվում աչքի ընկնողների հետ։ Խնդրանքը վերաբերում էր բոլոր քաղաքներին այդ տարածաշրջանում՝ սփռված Նամարում, որոնք նախկին արքաների օրոք ազատված էին բոլոր մուրհակներից։ Բայց, չնայած իրենց իրավունքներին, ընդգրկվել են որպես դավաճաններ Նամարի տարածքում։
Գրականություն
Б. А. Тураев. «История Древнего Востока».
Древний Восток и античность. // Правители Мира. Хронологическо-генеалогические таблицы по всемирной истории в 4 тт. / Автор-составитель В. В. Эрлихман. — Т. 1.
Հաննե Էրստավիկ
Հաննե Էրստավիկ (Hanne Ørstavik, ), նորվեգացի գրող, արձակագիր, հոգեբան, սոցիոլոգ և ֆրանսերենի մասնագետ։
Կենսագրություն և կարիերա
Հաննե Էրստավիկը ծնվել է 1969 թվականի նոյեմբերի 28-ին Տանա կոմունայի Ֆինմարք կոմսությունում։ Նա տասնվեց տարեկան էր, երբ տեղափոխվում է մայրաքաղաք Օսլո։ Սովորում և ավարտում է Օսլոյի համալսարանը։ Այստեղ ձեռք է բերում հոգեբանի, սոցիոլոգի և ֆրանսերենի մասնագիտություն։
Հաննե Էրստավիկը գրականություն առաջին անգամ մուտք է գործել 1994 թվականին։ Այդ ժամանակ արձակագիրը կարդացողին ներկայացավ «Hakk» վեպով։ Վերջինս դարձավ ժամանակակից նորվեգական գրականության ամենավառ ստեղծագործություններից մեկը։
Մի շարք գրական մրցանակների և պարգևների դափնեկիր է համարվում։
Հաննե Էրստավիկի ստեղծագործությունները թարգմանվել են աշխարհի ավելի քան 15 լեզուներով։
Արտաքին հղումներ
Կատեգորիա:Նորվեգացի գրողներ Կատեգորիա:Նորվեգացի արձակագիրներ Կատեգորիա:Նորվեգացի հոգեբաններ Կատեգորիա:20-րդ դարի կին գրողներ Կատեգորիա:Օսլոյի համալսարանի շրջանավարտներ Կատեգորիա:Նորվեգացի վիպասաններ Կատեգորիա:Նորվեգացի կին գրողներ Կատեգորիա:Նորվեգացի թարգմանիչներ
Պրահայի գարուն (փառատոն)
«Պրահայի գարուն» ( Mezinárodní hudební festival Pražské jaro) միջազգային երաժշտական փառատոնը  ակադեմիական երաժշտության փառատոն է, որն անցկացվում է ամեն տարի Պրահայում։ Այն առաջին անգամ անցկացվել է 1946 թվականին Չեխիայի ֆիլհարմոնիկ նվագախմբի 50-ամյակի կապակցությամբ։ Որպես ազգային մշակութային միջոցառում՝  Չեխոսլովակիայի նախագահ Էդվարդ Բենեշիը ստանձնեց ողջ փառատոնի հովանավորությունը։ 1947 թվականից փառատոնի շրջանակներում անցկացվում է երիտասարդ երաժիշտների մրցույթ տարբեր անվանակարգերով (յուրաքանչյուր մրցույթ կարող է ունենալ իր անունը՝ ի պատիվ այս կամ այն նշանավոր չեխ երաժիշտի)։ Օրինակ՝ առաջին մրցանակաբաշխությունը, որն անցկացվեց 1947 թվականին, սակայն ոչ ոքի մրցանակ չտրվեց, անվանվել է Յան Կուբելիկի անունով։ 1952 թվականից այս փառատոնն ավանդույթ է դարձել։ Այն բացվում է մայիսի 12-ին՝ Բեդրիչ Սմետանայի մահվան տարելիցին, նրա՝ « Իմ հայրենիք» սիմֆոնիայով։ Փառատոնային համերգների ավանդական վայրը Ռուդոլֆինումն է, սակայն համերգների զգալի մասն անցկացվում է նաև Պրահայի Հանրային տան Սմետանա սրահում։
Մրցույթի դափնեկիրներ
Սովետական ​​մեծ հանրագիտարանի երկրորդ հրատարակության մեջ ներառված էր «Պրահայի գարուն» հոդվածը, որը ներկայցնում էր այս երաժշտական ​​փառատոնը, սակայն, գրաքննության նկատառումներով, հանրագիտարանի երրորդ հրատարակության մեջ, որը լույս է տեսել 1968 թվականին, խորհրդային զորքերի Չեխոսլովակիա մուտք գործելուց հետո, այս հոդվածը ներառված չէր ։
Արտաքին հղումներ
Կատեգորիա:Պրահայի մշակույթ Կատեգորիա:Փառատոներ Չեխիայում Կատեգորիա:Փառատոն Կատեգորիա:Արվեստի փառատոներ ըստ տեսակի‎ Կատեգորիա:Վիքիպեդիա:ՈՒՎ 2023-ի հոդվածներ
Հազար (անձնանուն)
Հազար, հայկական արական անուն։ Հազարապետ անվան կրճատ տարբերակն է։ Հիշատակվել է 1613, 1684 և մեկ անգամ էլ անթվական մի հիշատակարանում ։
Ծանոթագրություններ
Կատեգորիա:Հայկական արական անձնանուններ
Անդրեևկա (գյուղ, Արտյոմովսկի շրջան)
Անդրեևկա (Андріївка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Անդրեևկա գյուղում բնակվում էր 74 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի գյուղեր
Ջրաժանտախտ
Ջրաժանտախտ (Elodea), հելոդեա, ջրազարդազգիների ընտանիքի բազմամյա ջրային խոտաբույսերի ցեղ։ Հայտնի է 10 տեսակ, որից 2-ը տարածված են նաև ԽՍՀՄ-ի եվրոպական մասում, Արևմտյան Սիբիրում, Միջին Ասիայում։ Աճում է կանգնած և դանդաղ հոսող ջրերում։ Ցողունն ընկղմված է ջրի մեջ, տերևները մուգ կանաչ են, երկար (մինչև 60 սմ), մսալի, օղակաձև դասավորված։ Ծաղիկները մանր են, սպիտակ, 3-ական պսակաթերթիկներով ու բաժակաթերթիկներով։ Հայտնի է միայն իգական (վարսանդային) բույսը, որը վեգետատիվ ճանապարհով, շատ արագ բազմանում է (այստեղից՝ անվանումը)։ Խոշոր կուտակումները խանգարում են նավագնացությանը, ձկնորսությանը։ Կանաչ զանգվածն օգտագործվում է որպես կեր, ինչպես նաև պարարտանյութ ձկնաբուծական լճակներում։
Սանտա Մարգերիտա դի Բելիչե
Սանտա Մարգերիտա դի Բելիչե (Santa Margherita di Belice), կոմունա Իտալիայում, Սիցիլիա մարզի Ագրիջենտո գավառում ։
Բնակչությունը կազմում է 400 մարդ, բնակչության խտությունը կազմում է 97 մարդ/կմ²։ Զբաղեցնում է 67 կմ² մակերես տարածք։ Փոստային ինդեքսն է՝ 92018։ Հեռախոսային կոդը՝ (+39) 0925։
Լա Լիգա 1934-35
Լա Լիգա 1934-35 մրցաշրջանը սկսվել է 1934 թվականի դեկտեմբերի 4-ին և ավարտվել է 1935 թվականի ապրիլի 28-ին, մրցաշրջանի արդյունքով հաղթող դարձավ Ռեալ Բետիսը առաջին և միակ անգամ։ Առաջին անգամ Իսպանիայի առաջնությանը մասնակցեցին 12 ակումբներ։ Նախորդ տարի ոչ մի ակումբ դուրս չմնաց առաջնությունից, փոխարենը միացան ևս երկու ակումբ։
Մրցաշրջանին մասնակցում էին հետևյալ ակումբները (նշված են ներկայիս անվանումները).
Պիչիչի մրցանակ
Նշում. Այս հաշվարները իրականացրել է իսպանական պարբերական Մարկան
Արտաքին հղումներ
Կատեգորիա:Լա Լիգայի մրցաշրջաններ Կատեգորիա:1934 ֆուտբոլում Կատեգորիա:1935 ֆուտբոլում
Սանտա Մարգերիտա դի Բելիչե
Սուրբ Ռոզալիան համարվում է բնակավայրի հովանավոր սուրբը։ Տոնը նշվում է ամեն տարի սեպտեմբերի 4-ին։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր Կատեգորիա:1572 թվականին հիմնադրված բնակավայրեր
Յակով-Շմուել Տրախտման
Յակով-Շմուել Տրախտման (ի ծնե. Յանկև-Շմիլ հա-Լեյվի Տրախման, նաև հայտնի է` Սամուիլ Իսաևիչ Տրախման և Յակով-Սամուիլ Տրախման անուններով, יעקבֿ-שמואל הלױ טרכטמן‎, ), հրեա գրող և լեզվաբան, Մասկլիմ (լուսավորչական) շարժման վերջին ներկայացուցիչը հրեական գրականության մեջ։ Նա գրել է եբրայերեն և գերմաներեն, ավելի քիչ չափով՝ ռուսերեն և իդիշ։
Կենսագրություն
Յանկև-Շմիլ հա-Լեյվի Տրախտմանը ծնվել է Վոլինի շրջանի Օվրուչ քաղաքում (այժմ` Ուկրաինայի Ժիտոմիրի մարզի շրջկենտրոնը), ռաբբիական ընտանիքում։ Ստացել է հրեական ավանդական կրոնական կրթություն, ուսումնասիրել աշխարհիկ գիտություններ։ 1850-80-ական թվականներին աշխատել է որպես տնտեսագետ և հաշվապահ։ Նա հարել է «Հասկալա» (հրեական լուսավորություն) և պաղեստինոֆիլիզմի գաղափարներին։ Որոշ ժամանակ ապրել է Օդեսայում։ 1880 թվականից՝ Բեսարաբայի նահանգի Աքերմանում, Դնեստրովսկի լիմանում (այժմ՝ Ուկրաինայի Օդեսայի մարզի Բելգորոդ-Դնեստրովսկի), որտեղ անցկացրել է կյանքի վերջին 45 տարիները ։
Նա հրատարակել է հրեական ժողովրդական հեքիաթների, պատմվածքների, բանաստեղծությունների, էսսեների և պիեսների իր մշակումները։ 1870 թվականից սկսած նա հրատարակել է պատմվածքների և էսսեների մի քանի գիրք, այդ թվում` Ագադա Ախաթ (1870, Օդեսա ), Օր Տորա (Տորայի լույս, Վարշավա, 1881), Շարի Գան-Էյդեն (Երուսաղեմ) և այլն ։
Գերմաներենում, իսկ հետագայում նաև` եբրայերեն թարգմանությամբ հրատարակել է երկու բանասիրական տրակտատ՝ «հա-Կտավ վե-Միխտավ» (Նամակ և տառատեսակ) և «Օր վե-Հոշեհ» (Լույս և խավար, 1881) ։ Լ. Ֆեդերմանի հետ Հայնրիխ Հայնեի «Ֆլորենցիայի գիշերներ» (Ֆլորենտիշե նեխտ, Վարշավա, 1914 թվական) գիրքը թարգմանել իդիշ։ Եղել է Վիեննայի «Die Welt» թերթի թղթակից Բեսարաբիայի գծով (J. S. Trachtmann անվամբ) ։
Գրքեր
תלפיות (հրապարակման տարեթիվը` 1895), סכת דוד הנפלת (հրապարակման տարեթիվը` 1895), לוח ארץ הצבי (հրապարակման տարեթիվը` 1899), נשמת אדם (հրապարակման տարեթիվը` 1900), מחשבות איש (հրապարակման տարեթիվը` 1900), הדודאים (հրապարակման տարեթիվը` 1908), שלשה מאמרים (հրապարակման տարեթիվը` 1909), שערי גן עדן (հրապարակման տարեթիվը` 1909), ברוך מבנים (հրապարակման տարեթիվը` 1909), כתבי ת"ם (հրապարակման տարեթիվը` 1910), צורת הבית (հրապարակման տարեթիվը` 1910) ։
Արտաքին հղումներ
Կատեգորիա:Լրագրողներ այբբենական կարգով Կատեգորիա:Լեզվաբաններ Կատեգորիա:Գրողներ այբբենական կարգով Կատեգորիա:19-րդ դարի գրողներ Կատեգորիա:20-րդ դարի գրողներ Կատեգորիա:20-րդ դարի թարգմանիչներ Կատեգորիա:19-րդ դարի թարգմանիչներ Կատեգորիա:Հրեա գրողներ Կատեգորիա:Հրեա լրագրողներ
(8349) 1988 DH1
(8349) , աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 19-ին Յոսիակի Օշիմայի կողմից Գեկկոյում ։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Յոսիակի Օշիմայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Զիրիկ
Զիրիկ, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 160 հայ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Ժակ Լուսյե
Ժակ Լուսյե (Jacques Loussier, ), ֆրանսիացի դաշնակահար, առավելապես հայտնի դասական երաժիշտների ստեղծագործությունների ջազային իմպրովիզացիաներով։
Կենսագրություն
1950 թվականին Լուսյեն ընդունվում է Փարիզի կոնսերվատորիա, որտեղ սովորում է վիրտուոզ-դաշնակահար Իվ Նատի մոտ. Չնայած վաղ հաջողությանը, սկսնակ երաժիշտը թողնում է ակադեմիական բեմը և սկսում փորձարկումները տարբեր ուղղություններում։ Նվագում է Կուբայում՝ գնչուական նվագախբում, նվագակցում է Շառլ Ազնավուրին և այլ հայտնի երգիչների, կինոյի երաժշտություն է գրում։ Սկսում է հարել լայն ժողովրդականություն վայելող ջազին։ Նրան հատկապես գրավում էր Modern Jazz Quartet խումբը։ Այդ ժամանակ նրան առաջարկեցին ձայնագրել դաշնամուրային փորձարկումներ Յոհան Սեբաստիան Բախի թեմաներով։ Իմպրովիզացիոն հնարավորությունները մեծացնելու համար նա որոշեց իր գործիքին ավելացնել կոնտրաբաս և հարվածային գործիքներ։ Նրան ընկերացան հայտնի ջազային երաժիշտներ՝ կոնտրաբասիստ Պյեր Միշլոն և թմբկահար Քրիստիան Գարոսը։
Արտաքին հղումներ
Կատեգորիա:1934 ծնունդներ Կատեգորիա:Հոկտեմբերի 26 ծնունդներ Կատեգորիա:Ֆրանսիացի դաշնակահարներ Կատեգորիա:Ֆրանսիացի ջազմեններ Կատեգորիա:Ֆրանսիացի կոմպոզիտորներ Կատեգորիա:Ֆրանսիացի երաժիշտներ
Առզավիս
Առզավիս, գյուղ պատմական Փոքր Հայքում, Շապին Գարահիսարի գավառում, Ակշարապատի գավառում, Ակշարովայի դաշտում։ Հիշատակվում է Ղուկաս Ինճիճյանի «Նոր Հայաստան» գրքում ։
Ծանոթագրություններ
Կատեգորիա:Շապին Գարահիսարի գավառի բնակավայրեր
Սուրբ Խաչ եկեղեցի (Լիճք)
Սուրբ Խաչ եկեղեցի, Հայ Առաքելական եկեղեցի Գեղարքունիքի մարզի Լիճք գյուղում։
Պատմություն
Սուրբ Խաչ եկեղեցու օծման սրբազան արարողությունը տեղի է ունեցել 2014 թվականի հոկտեմբերի 14-ին։ Բացման արարողությանը ներկա են եղել Գեղարքունիքի թեմի առաջնորդ Մարկոս եպիսկոպոս Հովհաննիսյանը, Գեղարքունիքի մարզպետ Ռաֆիկ Գրիգորյանը, Գեղարքունիքի մարզպետի տեղակալ Անդրանիկ Հակոբյանը, ՀՀ Շախմատի ակադեմիայի նախագահ Սմբատ Լպուտյանը, Գեղարքունիքի մարզի համայնքների ղեկավարներ, Հայաստանում, արտերկրում բնակվող նախկին լիճքեցիներ, լիճքի և հարակից բնակավայրերի բնակիչներ։
Եկեղեցին կառուցվել է 400 լիճքեցի գործարարների նվիրատվությամբ։ Եկեղեցու ճարտարապետն է Հակոբ Բաբախանյանը։ Սուրբ Խաչ եկեղեցին ունի 13, 80 մետր երկարություն, 13,80 մետր լայնություն, 20 մետր բարձրություն, կենտրոնագմբեթ է՝ ութանիստ գմբեթով, ունի մեկ խորան և երկու ավանդատուն։ Կառուցված է հիմնականում տեղական բազալտով՝ տեղ-տեղ ներդաշնակված վարդագույն տուֆով։ Հոգևոր երգչախմբի համար կառուցվել է պատշգամբ եկեղեցու հարավային կողմի երկրորդ հարկում։ Սուրբ Խաչն ունի նաև զանգակատուն։ Այն իր ճարտարապետական տեսքով ընդօրինակում է 7-9-րդ դարերի եկեղեցաշինական ավանդները ։
Ծանոթագրություններ
խ խ
COVID-19
Կորոնավիրուսային հիվանդության համաճարակ 2019 (COVID-19՝ corona virus disease ), վարակային հիվանդություն, առաջացած SARS-CoV-2 (կորոնավիրուս)-ով, որը սերտ առնչվում է Ծանր ընթացքով սուր շնչառական համախտանիշ (SARS) վիրուսային բնույթով հանդիսացող հիվանդության հետ ։ Այս հիվանդությունը 2019-20-ի կորոնավիրուսային համաճարակի պատճառն է  ։ Այն հիմնականում փոխանցվում է մարդկանց միջև փոքր կաթիլների միջոցով, երբ ինֆեկցված անձինք շնչում կամ հազում են (կամ փռշտում) ։ Վարակումից մինչև ախտանշանների դրսևորումն ընկած ժամանակահատվածը (ինկուբացիոն շրջան) հիմնականում 2-ից 14 օր է տևում ։ Ձեռքերի լվացումը, հազող կամ փռշտացող անձանցից հեռավորության պահպանումը, ինչպես նաև դեմքին դիպչելուց խուսափումը խորհուրդ է տրվում հիվանդությունը կանխարգելելու նպատակով ։ Հիվանդության տարածումը կանխարգելելու նպատակով խորհուրդ է տրվում փռշտալիս և հազալիս փակել բերանը և քիթը ծալված արմունկով կամ կտորով (թաշկինակով), ապա ազատվել դրանից (անմիջապես նետել այն աղբամանի մեջ) ։
Առողջապահության Համաշխարհային Կազմակերպությունը և ԱՄՆ-ի Հիվանդությունների Վերահսկման և Կանխարգելման Կենտրոնները խորհուրդ են տալիս, որ այն անձիք, ովքեր կարծում են, որ իրենք վիրուսը կրողներ են, բժշկական դիմակ կրեն և բժշկական խորհուրդ փնտրեն կանչելով բժշկին, անձամբ հիվանդանոց այցելելու փոխարեն։ Դիմակների կրումը խորհուրդ չի տրվում ընդհանուր հասարակության շրջանում ։ԱՀԿ-ն հայտարարել է, որ 2019-20 կորոնավիրուսային համաճարակը Հանրային Առողջությանը սպառնացող Անհետաձգելի Միջազգային Խնդիր է (PHEIC)  : 2020-ի փետրվարի 19-ի դրությամբ միայն Մայրցամաքային Չինաստանն է ներառված որպես հիվանդության հայտնի շարունակական հանրային տարածում ունեցող երկիր ։
Նշաններ և ախտանշաններ
Վարակված անձինք կարող են անախտանիշ լինել, կամ նրանց շրջանում կարող են զարգանալ այնպիսի ախտանշաններ, ինչպիսիք են տենդը, հազը և հևոցը  ։ Փորլուծությունը և վերին շնչուղիների ախտանշանները (օրինակ փռշտոց, քթահոսություն, կոկորդացավ) ավելի հազվադեպ են հանդիպում ։ Հիվանդությունը կարող է խորանալ, հանգեցնելով թոքաբորբի, բազմաօրգանային անբավարարության  և մահվան ։
Ինկուբացիոն շրջանի տևողությունը գնահատվել է երկուսից տասը օր ԱՀԿ-ի կողմից և երկուսից 14 օր ԱՄՆ-ի Հիվանդությունների Վերահսկման և Կանխարգելման Կենտրոնների (CDC) կողմից ։ Հետազոտությունների արդյունքում հայտնաբերվել են հազվադեպ դեպքեր, երբ ինկուբացիոն շրջանը տևել է մինչևիսկ 24 օր ։
Պատճառ
Հիվանդության հիմքում ընկած է ծանր սուր շնչառական համախտանիշի կորոնավիրուս 2-ը (SARS-CoV-2), որը նախկինում հիշատակվել է, որպես 2019-ի նոր կորոնավիրուս (2019-nCoV) : Հետազոտողները գտնում են, որ վիրուսը կենդանական ծագում ունի ։
Հիվանդությունը հիմնականում տարածվում է մարդկանց միջև հազից կամ փռշտոցից առաջացած շնչառական կաթիլների միջոցով ։
Չինաստանի կողմից հրապարակված առաջին 72,314 դեպքերի համաճարակաբանական հետազոտությունը ենթադրել է «շարունակական վարակման ընդհանուր աղբյուրի» առկայություն, որը հիվանդության բռնկման պատճառ է դարձել 2019-ի դեկտեմբերին, ինչը նշանակում է, որ մի քանի կենդանուց մարդկանց վարակման զոոնոտիկ իրադարձություններ են տեղի ունեցել Հուանանի Ծովամթերքի Մեծածախ Առևտրի Շուկայում։ Այս վարկածի համաձայն մարդուց մարդուն փոխանցումը փոխանցման հիմնական ուղին է դարձել 2020-ի հունվարի սկզբում ։
ԱՀԿ-ն հիվանդության թեստավորման մի քանի ուղեցույցներ է հրապարակել ։ Թեստավորումն օգտագործում է իրական ժամանակում հետադարձ տրանսկրիպցիոն պոլիմերազային շղթայական ռեակցիա (rRT-PCR) : Թեստավորումը կարող է իրականացվել օգտագործելով շնչառական կամ արյան նմուշները ։ Արդյունքները հիմնականում հասանելի են դառնում ժամերի կամ օրերի ընթացքում  ։ Չինացի գիտնականները մեկուսացրել են կորոնավիրուսի շտամը (SARS-CoV-2) և հրապարակել են դրա գենետիկական հաջորդականությունը, ուստի ամբողջ աշխարհի լաբորատորիաները կարող են անկախ և ինքնուրույն կերպով վիրուսային ինֆեկցիան հայտնաբերելու նպատակով ՊՇՌ իրականացնել  ։ COVID-19-ի թեստավորումը կարող է նաև իրականացվել նուկլեինաթթու-հիմնված թեստերի կամ  հակամարմինների հայտնաբերման միջոցով ։
Վուհանի Համալսարանի Ժոնյանի Հոսպիտալի կողմից հրապարակված ախտորոշիչ ուղեցույցներն առաջարկում են մեթոդներ, որոնք միտված են հիվանդության կլինիկական հատկանիշների և համաճարակաբանական ռիսկերի հիման վրա հիվանդությունը հայտնաբերելուն։ Վերջիններս ներառում են այն հիվանդների նույնականացումը, ովքեր ի լրացում դեպի Վուհան ճանապարհորդության կամ վարակված հիվանդների հետ շփման պատմությանը, ունեն հետևյալ ախտանշաններից գոնե երկուսը. տենդ, տեսապատկերմամբ (կրծքավանդակի ռենտգեն) թոքաբորբին բնորոշ հատկանիշներ, լեյկոցիտների նորմալ կամ նվազած քանակություն, կամ լիմֆոպենիա ։
Կանխարգելում
Հասարակության առողջ անդամների կողմից դիմակների օգտագործումը Չինաստանից դուրս խորհուրդ չի տրվում ։
Փոխանցումը կանխարգելելու նպատակով, ՀՎԿԿ-ն խորհուրդ է տալիս, որ ինֆեկցված անձինք մնան տանը, և դուրս գան բացառությամբ բուժօգնություն ստանալու նպատակով, հիվանդանոց այցելելուց առաջ նախապես զանգել, վիրաբուժական դիմակ կրել (հատկապես դրսում և մարդաշատ վայրերում), հազի և փռշտոցի դեպքում փակել բերանը և քիթը կտորով, պարբերաբար լվանալ ձեռքերը օճառով և ջրով և խուսափել անձնական օգտագործման կենցաղային իրերը մեկ այլ անձի հետ կիսելուց ։
SARS-CoV-2 դեմ այս պահին պատվաստում գոյություն չունի ։
Բուժում
Հիվանդությունը բուժելու համար հաստատված յուրահատուկ հակավիրուսային դեղորայք գոյություն չունի։ Ախտանշանները վերահսկվում են սատարող թերապիայի միջոցով ։ ԱՀԿ հրապարակել է SARS-CoV-2 ինֆեկցիայի կասկածով ծանր սուր շնչառական վարակ ունեցող հոսպիտալացված հիվանդների բուժման մանրամասն ուղեցույցներ ։ ԱՀԿ-ն նաև հորդորել է կամավորներին ռանդոմիզացված վերահսկիչ խմբերով հետազոտություններում մասնակցություն ունենալ, պոտենցիալ բուժմների էֆեկտիվությունը և անվտանգությունը ստուգելու նպատակով ։
Բրյուս Այլվարդը, ով ԱՀԿ-ի գլխավոր տնօրենի օգնականն է, ասել է հետևյալը. «...այս պահին միայն մեկ դեղ կա, որը մեր կարծիքով կարող է իսկապես էֆեկտիվ լինել և դա Ռեմդեզիվիրն է»։ Այս դեղի կլինիկական փորձարկումները ընթացքի մեջ են և արդյունքները շուտով հասանելի կլինեն ։
Չինաստանի Ազգային Առողջապահական Հանձնաժողովի Բեյջինգի ճյուղն առաջարկել է օգտագործել Լոպինավիր/Ռիտոնավիր, որպես բուժման ծրագրի մի մաս, հաստատված էֆեկտիվություն ունեցող դեղորայքի բացակայության պայմաններում ։ Լոպինավիր/Ռիտոնավիր դեղորայքային համակցումը և ինտերֆերոնը կարելի է ձեռք բերել որոշ երկրներում առողջության ապահովագրության միջոցով ։
Քլորոքվինը փորձարկվել է Չինաստանում և նախնական արդյունքները բավականին դրական են թվում։ Այն ներառվելու է նրանց բուժման ուղեցույցների հաջորդ տարբերակում ։
Հոգեբանական
Վարակված անձինք կարող են դիսթրեսի ենթարկվել կարանտինից, ճամփորդության սահմանափակումներից, բուժման կողմնակի էֆեկտներից և ինքնին՝ ինֆեկցիայի վախից։ Չինաստանի Ազգային Առողջապահական Հանձնաժողովը, այս մտահոգութունները հաշվի առնելով, հրապարակել է ազգային ուղեցույցներ հոգեբանական աջակցության համար 2020-ի հունվարի 27-ին ։
Ալտերնատիվ բժշկություն
Չինաստանի առողջապահության հեղինակությունները խորհուրդ են տվել ավանդական Չինական բժշկության (ԱՉԲ) կիրառումը ի լրացում ստանդարտ բժշկական սատարող թերապիայի, հիվանդությունը կանխարգելելու կամ բուժելու նպատակով։ Հունվարի 22-ին Ազգային Առողջապահական Հանձնաժողովը COVID-ի ախտորոշման և բուժման ծրագրում  ԱՉԲ-ին երրորդ տեղն է հատկացրել ։ Փետրվարի երկուսին Վուհանի իշխանությունները հրամայել են բոլոր հիվանդների յուրահատուկ ԱՉԲ բուժումներ տրամադրել  ։ Փետրվարի 14-ին Վուհանում բացվել է ԱՉԲ-կողմնորոշված ժամանակավոր հիվանդանոց ։ ԱՉԲ-ի էֆեկտիվությունն ու անվտանգություն կորոնավիրուսային ինֆեկցիաները բուժելու համար հաստատված չէ  ։
Կանխատեսում
ԱՀԿ-ի համաձայն, Հուբեյ նահանգում COVID-19-ի 44,000 դեպքերի վերլուծության հիման վրա, հիվանդների 80 տոկոսը տանում են հիվանդության թեթև ձևը, 14 տոկոսի շրջանում զարգանում է ավելի ծանր հիվանդություն, ինչպիսին թոքաբորբն է, 5 տոկոսի շրջանում հիվանդությունը կրիտիկական է դառնում և 2 տոկոսը մահանում են ։ Մահացածներից շատերն ի սկզբանե ունեցել են պրեմորբիդ վիճակներ, ներառյալ հիպերտենզիան, դիաբետը կամ սիրտ-անոթային հիվանդությունը, և նախնական ախտանշանների դրսևորումից մինչև մահը միջինում 14 օր է անցել (6-41 օրվա տիրույթ) ։
Համաճարակաբանություն
Վարակից ընդհանուր մահացությունը և հիվանդացությունը դեռևս լավ գնահատված չեն, մինչդեռ դեպքերի մահացության ցուցանիշը փոփոխվում է ժամանակի ընթացքում, ինֆեկցիաների հարաբերությունը, որը պրոգրեսիվել է ախտորոշելի հիվանդության դեռևս պարզ չէ ։ Սակայն ըստ նախնական հետազոտությունների տվյալների դեպքերի մահացության ցուցանիշը 2-ից 3 տոկոսի միջև է ։ 2020-ի հունվարին ԱՀԿ-ն հայտարարեց, որ դեպքերի մահացության ցուցանիշը շուրջ 3 տոկոս է, և 2 տոկոս 2020-ի փետրվարին Հուբեյում ։ Չվերադիտված նախատպված հետազոտությունը, որն իրականացվել է Լոնդոնի Իմպերիալ Քոլեջի կողմից 55 մահացու դեպքերն ուսումնասիրելով նշել է, որ մահացության վաղ գնահատականները կարող են շատ բարձր լինել, քանի որ անախտանշան ինֆեկցիաները չեն ախտորոշվում։ Նրանք գնահատել են ինֆեկցիայի միջին մահացության ցուցանիշը (ինֆեկցվածների շրջանում մահացությունը) 0.8 տոկոսից սկսած, երբ ներառված են անախտանշան կրողները, մինչև 18 տոկոս, երբ ներառված են միայն ախտանշաններով դեպքերը Հուբեյի նահանգից ։
Պատվաստանյութ
Բազմաթիվ կազմակերպություններ օգտագործում են հրապարակված գենոմները SARS-CoV-2-ի դեմ հնարավոր պատվաստանյութ ստեղծելու համար ։ Մարմինները, որոնք ընդգրկված են պատվաստանյութի ստեղծման պրոցեսում ներառում են Հիվանդությունների Վերահսկման և Կանխարգելման Չինական Կենտրոնը, Հոնգկոնգի Համալսարանը և Շանհայի Արևելյան Հիվանդանոցը ։ Այս նախագծերը սատարվում են Համաճարակաբանական Պատրաստվածության Նորամուծությունների Կոալիցիայի կողմից (CEPI), ներառյալ բիոտեխնոլոգիական այնպիսի ընկերությունների պրոյեկտները, ինչպիսիք են Մոդերնան և Inovio Pharmaceuticals-ը և մեկ այլ նախագիծ, որը ֆինանսավորվում է Քուինսլանդի Համալսարանի կողմից ։ ԱՄՆ-ի Առողջության Ազգային Ինստիտուտները (NIH) համագործակցում են Մոդերնայի հետ ՌՆԹ-պատվաստանյութ ստեղծելու նպատակով, նմանակելով կորոնավիրուսի մակերեսի փշաձև բարձրացումները, նպատակ ունեն սկսելու մարդկանց մասնակցությամբ կլինիկական հետազոտությունները 2020-ի մայիսին ։ Inovio Pharmaceuticals-ը զարգացնում է ԴՆԹ-պատվաստանյութ և համագործակցում է չինական ընկերության հետ, հույս ունենալով սկսել մարդկանց մասնակցությամբ հետազոտությունները 2020-ի ամռանը ։ Ավստրալիայում, Քուինսլանդի Համալսարանը հետազոտում է պատվասոտումը մոլեկուլյար սեղմակների օգտագործումով, որը գենետիկորեն կմոդիֆիկացնի վիրուսային սպիտակուցները իմուն ռեակցիան խթանելու նատակով ։ Կանադայում, Պատվաստման Միջազգային Կենտրոնը (VIDO-InterVac), Սասկաչևանի Համալսարանը աշխատում են պատվաստանյութի ստեղծման ուղղությամբ , նպատակ ունենալով սկսել կենդանիների վրա փորձարկումները 2020-ի մարտին և մարդկանց վրա փորձարկումները 2021-ին ։
2020-ի հունվարին Յանսենի (Janssen) Ֆարմացևտիկ Ընկերությունները սկսել են աշխատել պատվաստանյութի ստեղծման ուղղությամբ՝ օգտագործելով նույն տեխնոլոգիաները, որոնք կիրառվել են Էբոլայի փորձնական պատվաստանյութի ստեղծման ժամանակ ։ Հաջորդ ամիս ԱՄՆ-ի Առողջության և Մարդու Ծառայությունների Կենսաբժշկական Առաջընթաց Հետազոտությունների և Զարգացման Հեղինակության Դեպարտամենտը հայտարարել է, որ այն համագործակցելու է Յանսենի հետ և, հետագայում Sanofi Pasteur-ի հետ պատվաստանյութ ստեղծելու նպատակով ։ Sanofi Pasteur-ը նախկինում աշխատել է SARS-ի պատվաստանյութի վրա և նշել է, որ 6 ամսվա ընթացքում սպասվող պատվաստանյութի թեկնածու կարող է ունենալ, որը հնարավոր է պատրաստ լինի մարդկանց վրա փորձարկելու համար մեկ տարուց մինչև 18 ամսվա ընթացքում ։
Հակավիրուսային
Դեռևս ոչ մի դեղ չի հաստատվել մարդկանց շրջանում կորոնավիրուսային ինֆեկցիաները բուժելու համար ։ Բուժման հնարավոր տարբերակների հետազոտումը սկսվել է 2020-ի հունվարին և մի քանի հակավիրուսային դեղեր արդեն կլինիկական փորձարկումների փուլում են ։ Չնայած ամբողջովին նոր դեղի ստեղծումը կարող է տևել մինչև 2021 թվականը, սակայն որոշ դեղեր, որոնք փորձարկվում են, արդեն հաստատված են որպես այլ վիրուսների բուժման ցուցում, կամ արդեն առաջընթաց փորձարկումների փուլում են ։
Թեստավորվող հակավիրուսային դեղերը ներառում են Քլորոքվինը, Դարունավիր , Գալիդեսվիրը , Ինտերֆերոն β-ն , Լոպինավիր/Ռիտոնավիր համակցությունը , ՌՆԹ-պոլիմերազայի ինհիբիտոր Ռեմդեզիվիրը և Տրիազավիրինը ։ Արբիդոլը և Դարունավիրը առաջարկվել են Ազգային Առողջապահական հանձնաժողովի կողմից ։
Բազմակենտրոն հետազոտության նախնական արդյունքները հայտարարվել են մամուլի ասուլիսի ժամանակ Ջիանջունի, Ժենքսյուի և Քսյու-ի կողմից, ովքեր նշել են, որ Քլորոքվինը էֆեկտիվ և անվտանգ է COVID-19 ասոցացված թոքաբորբը բուժելիս. «այն լավացնում է բժշկական տեսապատկերման տվյալները, վիրուս-բացասական կոնվերսիան և կրճատում է հիվանդության տևողությունը» ։
Տերմինաբանություն
2020-ի Փետրվարի 11-ին ԱՀԿ-ն հայտարարել է, որ «COVID-19» լինելու է հիվանդության պաշտոնական անվանումը։ ԱՀԿ-ի տնօրեն Թեդրոս Ադհանոմ Գեբրեյեսուսը ասել է, որ «co»-ն նշանակում է «corona», «vi»-ն «virus» և «d»-ն «disease» (հիվանդություն), իսկ «19» թվականն է մատնանշում, քանի որ առաջին բռնկումը նույնականացվել է 2019-ի Դեկտեմբերի 31-ին։ Թեդրոսն ասել է, որ անվանումն ընտրվել է յուրահատուկ աշխարհագրական (օրինակ Չինաստան) տեղամասերի, կենդանիների տեսակների, կամ մարդկանց խմբի հղումներ տալուց խուսափելու համար, ասպիսով միջազգային չափորոշիչներին համապատսխան անվանում տալով, կանխվել է ստիգմատիզացիան ։
Արտաքին հղումներ
Կատեգորիա:2019-20 կորոնավիրուսային համաճարակ Կատեգորիա:Վիրուսային շնչառական վարակներ Կատեգորիա:Զոոնոզներ Կատեգորիա:COVID-19 Կատեգորիա:Զոոնոզ
Բելյով
Բելյով (Белев), քաղաք Ռուսաստանի Դաշնությունում, Տուլայի մարզի Բելյաևսկի շրջանի վարչական կենտրոն։ Կազմում է համանուն Բելյաև մունիցիպալիտետը ։
2018 թվականի մարդահամարի տվյալների համաձայն` քաղաքի բնակչությունը կազմում է 13 180 մարդ։
Աշխարհագրություն
Տեղակայված է Օկա գետի ձախ ափին։ Գտնվում է Տուլա քաղաքից 114 կմ հեռավորության վրա, Կալուգայից` 105 կմ և Օրյոլից 101 կմ հեռավորության վրա` P-92 և P-139 ճանապարհային ուղիների խաչման վայրում։
Տեսարժան վայրեր
Բելյովի տեսարժան վայրերից են՝ ճարտարապետական անսամբլ՝ տղամարդկանց համար նախատեսված Բելյովի տաճարը (17-19-րդ դարեր)։ Մոտակայքում՝ կանանց համար նախատեսված Բելյաևսկի Սուրբ Խաչ։ Այսօր այդ տաճարները վերանորոգվում են։ Գործում է գավառագիտ-րդական-գեղարվեստական թանգարանը։ Բելյով քաղաքի կենտրոնական մասը գրավում են 18-19 դարերի կառույցները։
Քաղաքից 7 կմ հեռավորության վրա տեղակայված է մինչ օրս աշխատող, տղամարդկանց համար նախատեսված Մակարիա Ժաբինսկու Սուրբ Վվեդենսկու վանքը։
Զբոսաշրջիկները կարող են կանգ առնել «Հին Քաղաք» հյուրանոցում։
Հետաքրքիր փաստեր
2013 թվականի օգոստոսին Միջազգային աստղագիտական միությունը Մարսի վրա գտնվող 180 մետրանոց խառնարանը կոչվեց «Բելյով», որից ոչ հեռու հայտնաբերվել էին Մարսի վրա իջեցվելիք Մարս-3 սարքավորման մասեր ։
Երկաթուղային կայարաններ
Բեռնափոխադրման երկաթուղային կայարան (2016 թվականի հունվարի 1-ից ուղևորափոխադրումները ամբողջությամբ փակվել են)։ Մոտակա ուղևորատար երկաթուղային կայարանը գտնվում է Կոզյոլս(Կալուգայի մարզ) քաղաքում։
Ավտոբուսային կայաններ
Ավտոբուսային կապ ունի Մոսկվայի, Տուլայի և Օրյոլ քաղաքների հետ։
Բելյով քաղաքի հետ կապված մարդիկ
1437 թվականին Բելյով քաղաքում կանգ էր առել Կազանի խանության ապագա հիմնադիրը Ուլու Մուհամմեդը։
1783 թվականի հունվարի 29-ին(փետրվարի 9) Բելյովի գավառի Միշենսկո գյուղում է ծնվել ռուս հայտնի պոետ Վասիլի Ժուկովսկին։
1794 թվականի օգոստոսի 15-ին Բելյաևսկի գավառի Սալյնիցա գյուղակում ծնվել է հայտնի Տուլացի պատմաբան Իվան Աֆրեմովը։
1808 թվականի փետրվարի 11-ին (կամ 23-ին) Բելյով քաղաքի մերձակայքում գտնվող Դոլբինո գյուղում ծնվել է Պետրոս Կիրեևսկին՝ հայտնի բանահավաք, հնէաբան, գրականագետ, առաջին ազգային ժողովրդական բանահյուսության ժողովածուի ստեղծող։
1814 թվականին Բելյով քաղաքում ծնվել է ռուս հայտնի բանաստեղծուհի Տատյանա Աստրակովան։
1828 թվականին Բելյովում՝ մանր-բուրժուական ընտանիքում, ծնվեց Պ.Մ. Մարտինովը (մանկավարժ, գավառագետ, Տուլայի երկրամասի պատմության և մշակույթի մասին գրված ակնարկների և հոդվածների հեղինակ)։
1829 թվականի մայիսի 4-ին դեպի Կովկաս ճանապարհորդության ժամանակ Բելյով քաղաքով է անցել Ալեքսանդր Պուշկինը։
1837 թվականի հուլիսի 19-20-ին Ռուսաստանով ճանապարհորդելիս Բելյով քաղաքում կանգ է առել գահաժառանգ Ալեքսանդր Նիկոլաևիչը՝ ապագա կայսր Ալեքսանդր II «Ազատարարը»։
1869 թվականի նոյեմբերի 8(20)-ին Բելյով քաղաքում է ծնվել բանաստեղծուհի Զինայդա Գիպպիուսը։
1874 թվականին Բելյաև քաղաքում, մանր-բուրժուական ընտանիքում է ծնվել Պ.Գ. Իգնատովը՝ աշխարհագրագետ-հետազոտող, Արևմտյան Սիբիրի, Ղազախստանի և Ալթայի լճերն ուսումնասիրող արշավախմբի ղեկավար։
1883 թվականի ապրիլի 16(28)-ին Բելյով քաղաքում է ծնվել Վլադիմիր Կապպելը՝ ռուս զորապետ, Սիբիրում տեղի ունեցած Սպիտակ շարժման առաջնորդներից մեկը, 1919 թվականին Արևելյան ճակատի գլխավոր հրամանատար։
1888 թվականին Բելյով քաղաքում ծնվել է Արոն Տրեյվասը՝ տեխնիկական գիտությունների դոկտոր, պրոֆեսոր
1889 թվականին Բելյով քաղաքում է ծնվել Նիկոլայ Պետրունիչևը՝ 1937-1938 թվականներին Ժողովրդական կոմիսարների խորհրդի գործերի ղեկավար։
1902 թվականին ծնվել և մինչև 1922 թվականը ապրել է Սերգեյ Բորոդինը՝ ԽՍՀՄ հայտնի գրող, մի քանի պատմական վեպերի հեղինակ։
1905 թվականի դեկտեմբերի 27-ին ծնվել է Օլեգ Տոլստիկովը՝ սովետական ռազմական օդաչու և զորապետ, Մեծ հայրենական պատերազմի մասնակից. ղեկավարել է 9-րդ խառը, որը հետագայում դարձավ 10-րդ գրոհիչ ավիացիոն կորպուսը, Ավիացիայի գեներալ-գնդապետ։
1937 թվականի դեկտեմբերի 16-ին Բելյովում է ծնվել հայտնի քանդակագործ, Ռուսաստանի արվեստի ակադեմիայի նախագահության անդամ Ալբերտ Չառկինը։
1938 թվականի մարտի 31-ին Բելյով քաղաքում է ծնվել ռուս աստվածաբան, մանկավարժ և հրապարակախոս Ալեքսեյ Օսիպովը։
1953 թվականի մարտի 14-ն Բելյով քաղաքում է ծնվել հայտնի գիտնական, տեխնիկական գիտությունների դոկտոր, պրոֆեսոր Ալեքսանդր Ֆեդուխինը։
Արտաքին հղումներ
Կատեգորիա:Ռուսաստանի քաղաքներ Կատեգորիա:Տուլայի մարզ
Ստրանդ
Ստրանդ (Strand), կոմունա (համայնք) Նորվեգիայի Ռուգլան ֆյուլքեյում (մարզում)։ Կոմունայի վարչական կենտրոնը Յերպելին քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 218,17 կմ² տարածք ։
Ստրանդի զինանշանը
Ստրանդ կոմունայի զինանշանը իրենից ներկայացնում է սպիտակ գույնով ներկված վահան, ներքևի մասը սուր, որի վրա պատկերված է կարմիր գույնի մեխանիզմի 3 հատ պտուտակ ։
Բնակչություն
Համաձայն 2016 թվականի մարդահամարի տվյալների՝ Ստրանդ կոմունայում բնակվում է 12 464 մարդ։ Վերջին 60 տարում բնակչության թվաքանակը կայուն աճ է գրանցել ։
Տնտեսություն
Ստրանդ կոմունայի տնտեսության հիմնական ուղղություններից է ձկնարդյունաբերությունը և հաստոցաշինությունը։
Արտաքին հղումներ
Կատեգորիա:Ռուգլանի ֆյուլքեի կոմունաներ
Գազոզավր
Նկարագրություն
Գազոզավրը ունեցել է մեծ գանգ և ուժեղ հետին վերջույթներ։ Երկարությունը 5 մետր։ Ենթադրվում է, որ եղել է մսակեր։ Գազազավր անվանումը (կամ «բենզինային սողուն») տրվել է չինացի գիտնական Ցի Մինգ Դոնգի կողմից նավթավերամշակող ՝ Dashanpu կազմակերպության պատվին, որի աշխատակիցների կողմից հայտնաբերվել էին գազոզավրի մնացորդները։
Դասակարգում
Ընդհանուր կարծիք այն մասին, թե որ խմբին է պատկանում այս դինոզավրը՝ չկա։ Տարբեր գիտնականներ այս դինոզավրին դասակարգում են ինչպես Megalosauridae, այնպես էլ ցելուրոզավրերի ընտանիքին։ Վերջին հետազոտությունների արդյունքում Holtz-ը (2004) թվականին գազոզավրին մտցրեց Avetheropoda խմբի մեջ։
Հղումներ
Կատեգորիա:Դինոզավրեր
Մահտեսի խաչքար (Հռիփսիմե, Վաղարշապատ)
Մահտեսի խաչքար, գտնվում է Հայաստանի Արմավիրի մարզի Վաղարշապատ քաղաքի արևելյան մասում, Մեսրոպ Մաշտոց - Գրիգոր Նարեկացի փողոցների խաչմերուկ մոտ գտնվող Սուրբ Հռիփսիմե եկեղեցում, որն ընդգրկված է ՅՈւՆԵՍԿՕ-ի Համաշխարհային ժառանգության ցանկում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/17.9.10) ։
Տեղադրություն
Գտնվում է Սուրբ Հռիփսիմե եկեղեցու արևելյան կողմում՝ պարսպի մոտ ։ Նախկինում գտնվել է Մայր Աթոռի ժառանգավորաց դպրոցում ։
Խաչքարի նկարագրություն
Հայտնաբերվել է 1896-1897 թվականներին Մայր Աթոռում ընթացող հին վեհարանի, տպարանի և ժառանգավորաց դպրոցի ավերակների մաքրման ժամանակ։ Խաչքարը հողմահարված է ։
Խաչքարի վիմական արձանագրություն
Խաչքարի քիվին միատող արձանագրություն, իսկ խաչքարի կանգնեցման մասին արձանագրությունը փորագրված է խաչքարի ձախ կողմում.
Համաձայն արձանագրության՝ խաչքարը նվիրված է Մահտեսին։ Հիմնախորանի վերին երկու կողմերում նշմարվում են եղծված գրեր։ Կանգնեցվել է 1692 թվականին ։
Պոպուտնայա
Պոպուտնայա (Попутная), ստանիցա Ռուսաստանի Դաշնության Կրասնոդարի երկրամասի Օտրադնայայի շրջանում, Ուրուփ գետի ձախ ափին։ Գտնվում է Օտրադնայա ստանիցայից 16 կմ հյուսիս-արևմուտք, ծովի մակարդակից 400 մ բարձրության վրա։
Բնակչությունը
Գործում է միջնակարգ դպրոց, ակումբ և բուժկայան։
Պատմությունը
Հիմնադրվել է 1855 թվականին։ Հայերը եկել են Ախալքալաքից` 1857 թվականին։
Ծանոթագրություններ
Կատեգորիա:Ռուսաստանի գյուղեր Կատեգորիա:1855 թվականին հիմնադրված բնակավայրեր Կատեգորիա:Կրասնոդարի երկրամասի գյուղական բնակավայրեր Կատեգորիա:Ռուսաստանի հայաբնակ գյուղեր Կատեգորիա:1856 թվականին հիմնադրված բնակավայրեր
Գոռ Գրիգորյան
Կենսագրություն
Գոռ Գրիգորյանը ծնվել է 1990 թվականի դեկտեմբերի 26-ին Արմավիրի մարզի Ջանֆիդա գյուղում։ 2008 թվականին ավարտել է տեղի միջնակարգ դպրոցը, եվ նույն տարում ընդունվել է ՀՀ Վազգեն Սարգսյանի անվան ռազմական ինստիտուտ։ Ավարտելով ռազմական ինստիտուտը՝ 2012 թվականին ստացել է լեյտենանտի կոչում և ծառայությունը սկսել է ԼՂՀ ՊԲ-ում։
Գոռ Բաբկենի Գրիգորյանը զոհվել է 2014 թվականի օգոստոսին ԼՂՀ սահմանի վրա մարտական ծառայության ժամանակ ։
Նա ունի մեկ քույր և եղբայր, մայրը ուսուցչուհի է, հայրն էլ հողագործությամբ է զբաղվում ։
Պարգևներ
Ծառայության ընթացքում պարգևատրվել է «ՀՀ ԶՈՒ 20-ամյակ» հուշամեդալով և հետմահու՝ Մարտական ծառայության մեդալով ։
Գոռ Գրիգորյանի հուշարձանը
Գոռի հիշատակը հավերժացնող հուշաքար է տեղադրվել հայրենի գյուղում՝ ընկերների կողմից։ «Արմավիրի մարզի երիտասարդական նախաձեռնությունների կենտրոն» ՀԿ-ն ՀՀ նախագահի գործընկեր կազմակերպության՝ Հայաստանի երիտասարդական հիմնադրամի հայտարարած դրամաշնորհային մրցույթի շրջանակներում իրականացրեց «Կյանք՝ հանուն կյանքի» ծրագիրը և Գոռի ծննդավայրում տեղադրվեց նրա կիսանդրին ։
Արտաքին հղումներ
Կատեգորիա:Մարտում զոհվածներ Կատեգորիա:2014 մահեր Կատեգորիա:Օգոստոսի 1 մահեր Կատեգորիա:1990 ծնունդներ Կատեգորիա:Դեկտեմբերի 26 ծնունդներ Կատեգորիա:Մարտական ծառայության մեդալակիրներ
Ամուրայ
Ամուրայ (ծննդյան անունը՝ Մանվել Տեր-Պողոսյան, ծնված 1987 թ.), տրանս երաժշտության հայ - ամերիկյան պրոդյուսեր, երգահան և դիջեյ, ով ներկայումս բնակվում է Կալիֆոռնիայի Սակրամենտո քաղաքում։
Կենսագրություն
Իր կարիերայի ընթացքում երիտասարդ երաժշտական պրոդյուսերն արդեն իսկ հաջողել է թողարկումներ ապահովել Եվրոպայի ամենահեղինակավոր էլեկտրոնային պարային երաժշտության այնպիսի լեյբլներում, ինչպիսիք են Armada Recordings-ը և Black Hole Recordings-ը։ Ամուրայը, ով հաճախ ոգեշնչվում է իր հայկական արմատներից, հսկայական աջակցություն է ստացել բարձրակարգ, հեղինակավոր դիջեյներից, որոնց թվում են Tiesto-ն, Armin Van Buuren-ը, ATB-ն, Above & Beyond-ը, Gareth Emery-ին, Roger Shah-ը, Andy Moor-ը և Dash Berlin-ը։ Ավելին՝ հայտնի հոլանդական լեյբլի սեփականատեր և դիջեյ Ֆեռի Կորսթենը նկատել է Ամուրային և նրան հանդես է բերել իր՝ բավականին բարձր գնահատված «Ժուկով-ժամանակով մի գիշեր» ժողովածուներում։ Ամուրայը միակ արտիստն է, ով 2 մասանոց կոմպիլացիոն շարքի մասերից յուրաքանչյուրում երկու երգով է ներկայացվել։
2009 թվականի առաջին եռամսյակում Ամուրայը սկսեց իր դիջեյի կարիերան՝ բացելով սեփական միջազգային հեռարձակման էլեկտրոնային ռադիոհաղորդումը, որը կոչվում է Amurai Global : Երկու տարի շարունակ շոուն հեռարձակվում էր ավելի քան 10 առցանց և FM ռադիոկայաններով, այդ թվում՝ Trance.fm, Pure.fm, Ensonic.fm ,  և Pulzar.fm  և հասանելի էր նաև որպես podcast։ Մեկ տարի անց Ամուրայը միացավ LMD Group-ին Լոս Անջելեսում և շաբաթ օրերին կեցության իրավունք պահանջեց Club Circus-ում։ Նրա ռեզիդենտությունը նրան հնարավորություն է տվել դիջեյ լինել այնպիսի արտիստների կողքին, ինչպիսիք են Cosmic Gate-ը, tyDi-ն, Solarstone-ը, Tritonal-ը, Simon Patterson-ը և Solarstone-ը։ 2011 թվականին Ամուրայը ATB-ի կողմից հրավիրվել է մասնակցելու «ATB In Concert»-ին, որը հյուրընկալվել է Լեհաստանի Պոզնան քաղաքում։
2011 թվականին Ամուրայը որպես պրոդյուսեր և երգահան նպաստել է ATB-ի 9-րդ ստուդիական արտիստական ալբոմի մշակմանը, որը վերնագրվել է «Distant Earth»: Ալբոմը նախ զբաղեցրել է 7-րդ տեղը գերմանական Billboard Charts-ում, այնուհետև հասել ոսկե կարգավիճակի։
Արտաքին հղումներ
http://www.amuraimusic.com Ամուրայ. պաշտոնական կայք
Կատեգորիա:Ակումբային դիջեյներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկահայ երաժիշտներ Կատեգորիա:Երաժշտական պրոդյուսերներ Կատեգորիա:Հայ կոմպոզիտորներ Կատեգորիա:Ամերիկահայեր
You Let Me Walk Alone
«You Let Me Walk Alone», Միխաել Շուլտեի երգ-բալլադը, որի հեղինակներն են Շուլտեն, Թոմաս Սթենգորը (Thomas Stengaard), Նիսսե Ինգվերսենը (Nisse Ingwersen) և Նինա Մյուլլերը (Nina Müller):
Անվանում
Բալլադի անվանումը ստացվել է կրկներգի եզրափակիչ տողից` «Cause you let me walk this road alone» («Որովհետև այս ճանապարհին դու ինձ թողել ես միայնակ») :
14 տարեկանում Միխաել Շուլտեի համար ճակատագրի հարված էր դարձել հարազատ հոր կորուստը։ Մանկության հիշողություններն ու հոր հանդեպ որդու սերը նա արտահայտել է բալլադի տեքստում, որը 14 տարի անց երգել է Լիսաբոնում.
«Դու միշտ կմնաս իմ մանկության հերոսը / Ոչ ոք նույնիսկ չի հավասարվում դրան / Ես կարծում էի, որ դու ինձ ուղղություն կտաս, եթե ես մոլորվեմ / Նման պահերին ես ամենից շատ կարոտում եմ քեզ» ։
Եվրատեսիլ
Քվեարկության արդյունքներով, որը ներառում էր միջազգային ժյուրիի, Եվրատեսիլի փորձագետների և հեռուստադիտողների գնահատականները, Միխաել Շուլտեի կատարմամբ այդ բալլադն ընտրվել է «Եվրատեսիլ 2018» մրցութային ծրագրի համար  ։
«Մեր երգը Լիսաբոնի համար» մրցույթի արդյունքների հրապարակումից անմիջապես հետո՝ փետրվարի 22-ին կայացած մամուլի ասուլիսի ժամանակ, բալլադի չորս հեղինակները պատասխանել են մրցույթի ստեղծման վերաբերյալ հարցերին։ Որպես հիմք ընդունվել է երգիչ Ստորին Սաքսոնիայի Բուքսթեխուդե քաղաքից Միխաել Շուլտեի զգացմունքային ապրումները, որը դեռահաս տարիքում կորցրել է իր սիրելի հորը ։ Հեղինակների խումբը փորձել է գտնել մի տեքստ, որը արցունքներ չի առաջացնի ունկնդիրների մոտ, բայց շատերի համար կառաջացնի բնական ասոցիացիաներ և մանկության հիշողություններ, հարազատների և մտերիմների, այդ թվում՝ արդեն մահացածների հետ շփվելու ցանկություն ։
Մարտին և ապրիլին Լոնդոնում, Մադրիդում և Ամստերդամում տեղի են ունեցել «Եվրատեսիլ 2018»-ից առաջ պլանավորված Միխաել Շուլտեի համերգները, որտեղ նա կատարել է «You Let Me Walk Alone» բալլադը ։
Արձագանքներ
Դեռևս «Մեր երգը Լիսաբոնի համար» մրցութային ընտրության փուլում գերմանացի երաժիշտ, կոմպոզիտոր և պրոդյուսեր Ռալֆ Զիգելը, որը 1976 թվականից անմիջական կապ ունի «Եվրատեսիլի» հետ, Միխաել Շուլտեին համարել է իր ֆավորիտը։ Սակայն հավելել է, որ իր համար առեղծված է մնացել, թե ինչու է երգչին պահանջվել չորս հեղինակ սեփական հոր մասին բալլադներ ստեղծելիս ։
Գերմանական մի շարք հոդվածներում անբարենպաստ կանխատեսումներ են արվել՝ տեսնելով վերջին տեղերը, որոնք տարիներ շարունակ Գերմանիայի ներկայացուցիչներն են զբաղեցրել ։
Բեռլինի «Die Tageszeitung» օրաթերթի խմբագիր լրագրող Յան Ֆեդերսենը, որը գերմանական մամուլի անդրադարձն է կատարել այդ թեմայով, նման քննադատությունը «փնթփնթոց» է անվանել և խորհուրդ է տվել հանգիստ սպասել իրադարձությունների զարգացմանը ։
2018 թվականի մարտի 2-ին «Եվրատեսիլի» կայքում հրապարակված Միխաել Շուլտեի տեսահարցազրույցում նա, պատասխանելով իր և հոր մասին բալլադի ստեղծման մասին հարցերին, խոստովանել է, որ արտահայտված բացասական գնահատականները վշտացնում են իրեն։ Այնուամենայնիվ նա ասել է, որ դա չի խանգարի նրան ինտենսիվորեն պատրաստվել եզրափակիչ ելույթին ։
2018 թվականի մայիսի 6-ին բուքմեյքերները հրապարակել են «Եվրատեսիլ 2018»-ի ֆավորիտների թարմացած կանխատեսումները, որոնց համաձայն՝ Գերմանիան չի հայտնվել առաջին տասնյակում, որտեղ ընդգրկվել են Իսրայելը, Նորվեգիան, Ֆրանսիան, Էստոնիան, Շվեդիան, Չեխիան, Ավստրալիան և Մոլդովան ։
Արդյունքում Գերմանիայի չորրորդ տեղը, որն զբաղեցրել էր Միխաել Շուլտեի «You Let Me Walk Alone» բալլադը, շատերի համար անսպասելի և նույնիսկ սենսացիոն էր   ։
Արտաքին հղումներ
Կատեգորիա:Գերմանիայի երգերը Եվրատեսիլ երգի մրցույթում Կատեգորիա:2018 սինգլներ Կատեգորիա:2018 երգեր Կատեգորիա:Եվրատեսիլ երգի մրցույթի երգեր Կատեգորիա:Գերմանիան Եվրատեսիլ երգի մրցույթում Կատեգորիա:Փոփ երգեր Կատեգորիա:Եվրատեսիլ 2018 երգի մրցույթ Կատեգորիա:Երգեր այբբենական կարգով
Շահեդ-136
Շահեդ-136 (, թարգմանաբար՝ վկա) իրանական անօդաչու թռչող սարք է, որը պաշտոնապես շահագործվում է 2021 թվականից, որը նախագծել է HESA ընկերությունը։ Համեմատաբար էժան Շահեդ-136-ը  նախատեսված է հակաօդային պաշտպանությունից խուսափելու և նախատեսված է ցամաքային թիրախներին հեռվից գրոհելու համար։ Հարձակման ժամանակ նաև նպատակ ունի սպառել հակաօդային պաշտպանության զինամթերքը։ Անօդաչու թռչող սարքը բացահայտվել է 2021 թվականի դեկտեմբերին՝ հրապարակված կադրերի միջոցով։ Թռիչքի առավելագույն երկարության միջինը 2000 կմ է ։
Չիբիանա դի Կադորե
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Շահեդ-136
2022 թվականին Ռուսաստանի Ուկրաինա ներխուժման ժամանակ Ուկրաինան և նրա արևմտյան դաշնակիցները մեղադրել են Ռուսաստանին 2022 թվականի սեպտեմբերից «Շահեդ-136» օգտագործելու մեջ, թեև ԱԹՍ-ը վերանվանվել է ռուսերեն «Գերան-2» (Герань, թարգմանաբար՝ խորդենի) անվանումով ։ Իրանը բազմիցս հերքել է ուկրաինական պատերազմում օգտագործելու համար Ռուսաստանին զենք տրամադրելը՝ պնդելով, որ ինքը չեզոք է պատերազմում, նման պնդումները անհիմն են և Իրանի դեմ քարոզչական արշավի մաս են կազմում  ։
Ընդհանուր ակնարկ
Ինքնաթիռները արձակվում են գրեթե հորիզոնական՝ մի փոքր վերև ուղղված անկյան տակ։ Թռիչքի սկզբնական փուլին օժանդակում են RATO հրթիռները։ Արձակումից անմիջապես հետո հրթիռը դեն է նետվում, ինչից հետո անօդաչու թռչող սարքը թռնում է իրանական արտադրության Mado MD-550 չորս մխոցային շարժիչի օգնությամբ (հնարավոր է փոխակերպված Limbach L550E շարժիչն է, որն օգտագործվում է իրանական այլ անօդաչու սարքերում ) ։ Գործարկման շրջանակի և անօդաչու սարքի շարժունակության պատճառով ամբողջ հանգույցը կարող է տեղադրվել ցանկացած ռազմական կամ առևտրային բեռնատարի հետևի մասում, ինչը հնարավորություն է տալիս «հարվածել և փախնել», ինչն էլ հնարավորություն է տալիս խուսափել հակաքայլերից ։
Շահեդ-136-ը արտաքինից նման է ավելի փոքր Շահեդ-131-ին, նա հիմնականում տարբերվում է իր թևերի կայունացուցիչներով, որոնք տարածվում են վեր ու վար, այլ ոչ միայն դեպի վեր՝ ինչպես Շահեդ-131-ի վրա է ։ Շահեդ-131-ն ունի պարզ իներցիոն նավարկման համակարգ (INS), գլոբալ տեղորոշման համակարգ` առաջնորդվում է GPS/GLONASS ազդանշաններով։ և որոշակի ռադիոէլեկտրոնային պաշտպանություն, որը կարող է ունենալ նաև Շահեդ-136-ը
Չնայած նշագրման բացակայությանը, ուկրաինացի փորձագետները կարծում են, որ Շահեդ-136-ը, օգտագործում է ամերիկյան Altera ընկերության արտադրած համակարգչային պրոցեսոր՝ Analog Devices մոդուլներ և Microchip Technology-ի LDO չիպեր։ Անորոշ է, թե արդյոք բաղադրիչները քաղաքացիական վաճառքում կա՞ն, թե ոչ ։
Թռիչքի ժամանակ Շահեդ-136-ների շարժիչի բարձր ձայնը ակնարկելով հաճախ նրանց անվանում են «մոպեդ» կամ «խոտհնձիչ»,և « դորիտոս »՝ նկատի ունենալով նրանց դելտայաձև ուրվագիծը  ։
Դրական
Ըստ Military Watch Magazine ամսագրի՝ Շահեդ-136 նօդաչու սարքերը հատկապես վտանգավոր են հակաօդային պաշտպանության ռադարների և հրետանային համակարգերի դեմ։ Դրանք կարող են դառնալ հակաօդային պաշտպանության ռադարների համար շատ տեսանելի թևավոր և հակառադարային հրթիռներին, համեմատաբար թանկ և մեծ թուրքական և ամերիկյան անօդաչու թռչող սարքերին ավելի էժան այլընտրանք ։
Պաշտպանական հետազոտությունների թագավորական համատեղ ինստիտուտի վերլուծաբանները նշել են, որ Շահեդ-136-ը, եռանկյունաձև թևի պատճառով, ունի սթելս տեխնոլոգիայի տարրեր, և դրանց դեմ Ս-300 դասի հակաօդային պաշտպանության համակարգերի օգտագործումը կարող է անարդյունավետ լինել, ինչը կարող է Շահեդ-136-ի օգտագործման ժամանակ հանգեցնել թշնամու «մեծ ռազմական կորուստների» ։  Շահեդ-136-ունի նաև պարզ իներցիոն նավիգացիոն համակարգ, հետևաբար, նույնիսկ հաջող ռադիոէլեկտրոնային պայքարի գործողության դեպքում, այն կարող է շարունակել շարժվել դեպի թիրախը ընդունելի ճշգրտությամբ ։
Ֆորբսը նշում է, որ իրանական նմանատիպ անօդաչուները ցուցադրել են իրենց արդյունավետությունը Սաուդյան «Արամկո» նավթավերամշակման գործարանի գրոհի ժամանակ Սաուդյան Արաբիայի ՀՕՊ համակարգերը շրջանցելու հարցում։ Արդյունքում, Շահեդ-136-ը ստացավ «Արամկոյի մարդասպան» (Aramco killer) մականունը։ Բարձր կողմնորոշման ճշգրտությունը ենթադրում է, որ այս անօդաչու սարքերը, հավանաբար, ունեն ինքնավար նավարկման համակարգ (օպտիկական կամ ջերմային), որը միացված չէ գլոբալ տեղորոշման համակարգին ։